अकेलापन मानसिक अवसाद को तेजी से बढ़ाता है। ऐसे में बच्चों को पर्याप्त समय देते हुए उनकी समस्याओं को सुन कर ऐसे हादसों पर काफी हद तक अंकुश लगाया जा सकता है। इस बारे में डॉ देवाशीष कहते हैं "पहले हम संयुक्त परिवार में रहते थे। कोई न कोई बच्चों पर ध्यान देता था। अब एकल परिवार में किसी के पास समय ही नहीं है। बच्चा मेड के सहारे रहता है। बच्चों में अच्छे-बुरे की समझ खत्म हो जाती है। इसलिए हमें बच्चों के साथ इमोशनली और फिजिकली, दोनों रूप से जुड़ना पड़ेगा।"